หลังจากเดินเล่นที่ตลาดนัดรถไฟศรีนครินทร์จนเมื่อยแล้ว ก็เลยมาหาร้านนั่งกินข้าวจะได้นั่งพักไปในตัวด้วย ก็มาเจอร้าน เตี๋ยวผัดทะเล ดูน่ากินเลยแวะซะเลย
หน้าร้านจะมีกระทะขนาดใหญ่ และมีกุ้งแม่น้ำวางไว้อย่างน่ากิน มองดูแล้วร้านสะอาด มีที่นั่งเลยเข้าไปสั่งและนั่งกินเลย

เมนูเตี๋ยวผัดทะเลของร้าน จะมีให้เลือก 4 หน้าด้วยกันคือ กุ้งแม่น้ำ ปลาหมึก ปู และปูอัดครับ
ราคาต่อจานจะอยู่ที่ราวๆ 50-60 บาท ครับ (ไม่แน่ใจ 55+)

วันนี้นิวคุงได้สั่งกินเป็น เตี๋ยวผัดทะเลกุ้งแม่น้ำ ครับ
ได้มาแบบร้อนๆเลย เพราะที่ร้านเค้าผัดเส้นใหม่มาพอดี ผัดเสร็จใส่ซอส ใส่กุ้ง และเสิร์ฟพร้อมกิน
ลองกินดูแล้วหากไม่ปรุงเลย รสจะออกหวานค่อนข้างมากเลยทีเดียว ตัวเส้นมีความหวานกินแล้วจะรู้สึกหวานเลี่ยนคอมาก ต้องปรุงรสออกเผ็ดซักหน่อยรสจะพอกินได้เรื่อยๆ
ตัวกุ้งแม่น้ำจะมีขนาดกลางๆ ตัวกุ้งมีความสดใหม่ เนื้อกุ้งหวานเด้งอร่อยทานง่ายดี 
ปล. มากินร้านนี้ควรพกโค้กมากินดับเลี่ยน หรือพบน้ำมากินให้เลื่อนคอด้วยนะครับ เพราะกินแล้วมันค่อยข้างแห้งติดคอเลยทีเดียว

สรุปโดยรวม (เต็ม 10)
ให้ 6 คะแนน รสชาติเตี๋ยวผัดทะเลของร้านนี้ผมเฉยๆนะ แต่คุ้มตรงที่ได้กุ้งแม่น้ำมาตั้ง 2 ตัวแน่ะ 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  10 / 10 / 57
